internet vaartha 127 Views
బెంగళూరు : దీపావళి, దసరా పండు గలను పురస్కరించుకుని ఇ-కామర్స్‌సంస్థలు ప్రక టించిన కేవలం ఆరురోజుల్లోనే 100 కోట్ల నుంచి 1200 కోట్ల డాలర్ల వ్యాపారం చేసినట్లు అంచనా. ఈ ఆరురోజుల్లోనే 35-40 మిలియన్ల ఉత్పత్తులను పంపిణీచేసినట్లు అంచనా. రెడ్‌సీర్‌ కన్స ల్టింగ్‌ సర్వే ప్రకారం చూస్తే అమెజాన్‌ ఒక్కటే 15 మిలియన్‌ ఉత్పత్తులు పంపిణీచేసిందని ప్రకటించింది. రెగ్యులర్‌గా షాపింగ్‌చేసేవారు, కొత్తగా షాపింగ్‌చేసేవారు కూడా ఈసారి ఈజాతాలో మిలియన్ల కొద్దీ పాల్గొన్నట్లు రెడ్‌సీర్‌ అంచనా వేసింది. దీనివల్ల అమ్మకాలు మెరుగయ్యాయి. భారత్‌లో ఇ-టెయిలింగ్‌ రంగంపరంగా అక్టోబరులో గతంలో ఎన్నడూలేని విదంగా భారీ వృద్ధిని నమోదుచేసిం దని రెడ్‌సీర్‌ సిఇఒ అనిల్‌ కుమార్‌ వెల్లడించారు. అక్టోబరు నెలలో మొత్తం స్థూల వాణిజ్య విలువలు 1.7 నుంచి 1.9 బిలియన్‌ డాలర్లుగా ఉంటాయని పేర్కొన్నారు. వార్షిక వాణిజ్యవిలువలు 20-23 బిలియన్‌ డాలర్లుగా ఉంటాయని అంచనా. అయితే దీపావళి, దసరాల తర్వాత మళ్లీ అమ్మకాలు తగ్గు తాయని వెల్లడించారు. ఆన్‌లైన్‌ ఉత్పత్తుల విక్ర యాలు ఆరునెలల తర్వాత ఈసారి ఊపందుకున్నాయి. జనవరి మార్చి త్రైమాసికంలో 19శాతం తగ్గాయి. రానున్న త్రైమాసికంలో 5-10శాతంగా తగ్గే అవకాశం ఉందని అంచనా వేసింది. చిన్నపట్టణాలనుంచి రుతుపవనాల సీజన్‌ముగిసాక కొంత డిమాండ్‌ పెరుగుతుందని అనిల్‌కుమార్‌ వివరించారు. ఆన్‌లైన్‌ దీపావళి అమ్మకాల్లోరెండు, అంతకు తక్కువస్థాయి ఉన్న పట్టణాలనుంచే డిమాండ్‌ ఎక్కువ ఉందని తేలింది. దీన్నిబట్టిచూస్తే భారత్‌లో భవిష్యత్‌ ఇ-కామర్స్‌ రంగం భారీ వృద్ధి ని సాధించగలదని ఇ-కామర్స్‌ంస్థలు పేర్కొంటున్నాయి. ఈ ఐదు రోజుల విక్రయాల్లోనే విదేశీ ఇ-కామర్స్‌ భారతీయ దిగ్గజం ప్రైమ్‌ ఆఫర్‌ కింద కస్టమర్లకు లాయల్టీల రూపంలో 1.6 మిలియన్ల మందికి పంపిణీచేసింది. అలాగే ఫ్లిప్‌కార్ట్‌ కూడా తన అనుబంధ సంస్థలు మింత్ర, జబాంగ్‌లతో పాటుగా మంచి పనితీరు చూపించింది. అయితేఈ ఐదురోజుల జాతా మొత్తం కేవలం మూడుసంస్థల మధ్యనే నడిచింది. ఫ్లిప్‌కార్ట్‌, స్నాప్‌డీల్‌, అమెజాన్‌ సంస్థలచుట్టూనే అమ్మకాలు తిరిగాయి. రిటైలర్ల స్థూల వాణిజ్యవిలువలను కూడా పెంచాయి. జాతాకు ముందు 75-80 శాతం మాత్రమే ఉన్న వాణిజ్య విలువలు ఈ జాతాతో 90శాతానికి పెరిగాయని రెడ్‌సీర్‌ అంచనా వేసింది. భారీ ఎత్తున డిస్కౌంట్లు, వివిధ ఆఫర్లు ప్రకటించడమే ఇందుకు కారణమని అంచనా.